**Foreldre kan nå søke om redusert foreldrebetaling og gratis kjernetid i barnehage for barnehageåret 2016/2017.**

**Søknadsfristen er 1. juni.**



Husholdninger med en samlet skattepliktig inntekt lavere enn 486 750 kroner har rett til redusert foreldrebetaling i barnehage.

Fra 1. august 2016 har også alle 3-åringer i tillegg til alle 4- og 5-åringer (og barn med utsatt skolestart) som bor i husholdninger med lav inntekt, rett til 20 timer gratis oppholdstid i barnehage per uke. Inntektsgrensen for å få rett til gratis kjernetid er fra 1. august 2016 satt til 417 000 kroner.

Foreldre/foresatte med samme folkeregistrerte adresse som barnet kan nå søke om redusert foreldrebetaling og gratis kjernetid for barnehageåret 2016/2017.

Søknad og påkrevd dokumentasjon innleveres i det elektroniske søknadsskjemaet. **Søknadsfristen er 1. juni** for å få redusert foreldrebetaling og gratis kjernetid fra starten av barnehageåret.

Foreldre/foresatte til barn som forventes å få plass i løpet av barnehageåret må vente med å søke til barnet har fått tildelt plass. Søknadsfrister for å søke i løpet av året er den 5. hver måned. Redusert foreldrebetaling og gratis kjernetid gis da fra påfølgende måned.

Søknadsskjema, retningslinjer og mer informasjon om priser og betaling finnes på barnehageavdelingens nettsider:

<http://www.rana.kommune.no/barn_familie_skole/barnehage/barnehageplass/Sider/Priser-og-betaling.aspx>